Document ID: 31997D0152

Odločba Komisije
z dne 10. februarja 1997
o podatkih, ki jih je treba vnesti v računalniško datoteko nazaj poslanih pošiljk živali ali živalskih proizvodov iz tretjih držav
(Besedilo velja za EGP)
(97/152/ES)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 92/438/EGS z dne 13. julija 1992 o uvajanju računalniške tehnologije v veterinarske uvozne postopke (projekt Shift), o spremembi direktiv 90/675/EGS, 91/496/EGS, 91/628/EGS in Odločbe 90/424/EGS ter o razveljavitvi Odločbe 88/192/EGS [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 12 Odločbe,
ker je treba za pošiljke živali, ki jih veterinarski delavci na mejnih kontrolnih točkah pošljejo nazaj, vzpostaviti informacijski sistem;
ker mora vsak zadevni organ imeti izbirni dostop do računalniške datoteke nazaj poslanih pošiljk živali ali proizvodov;
ker je treba določiti, katere podatke je treba vnesti v računalniško datoteko, da bi lahko natančno identificirali nazaj poslane pošiljke in razloge za vrnitev pošiljk;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Podatki, ki jih je treba vnesti v računalniško datoteko nazaj poslanih pošiljk živali ali živalskih proizvodov iz tretjih držav so določeni v Prilogi.
Člen 2
Ta odločba je naslovljena na države članice.
V Bruslju, 10. februarja 1997

Labels: 12
3
17
6